трябва да застрашава безопасната експлоатация на превозното средство, като например предотвратява угасването на двигателя, недостатъчното спирачно действие на двигателя или недостатъчния въртящ момент на двигателя при необходимост от голяма мощност.
 6.
 Информация, която трябва да бъде предоставена
 6.1.
 Производителят предоставя информацията на органа по одобряването на типа на следните две части:
 а)„официалният комплект документи“, който може да се предоставя на разположение на заинтересованите страни при поискване;
 б)„разширеният комплект документи“, който остава строго поверителен.
 6.1.1.
 Официалният комплект документи съдържа следната информация:
 а)описание на характеристиките на индикаторите за смяна на предавката, монтирани на превозни средства, спадащи към съответния тип превозни средства по отношение на ИСП, както и доказателство за съответствието им с изискванията на точка 5;
 б)доказателство под формата на данни или технически оценки, например данни от моделиране, графики за емисиите или разхода на гориво, които по подходящ начин показват, че използването на ИСП води до отправянето към водача на своевременни и уместни препоръки за смяна на предавката, така че да се изпълнят изискванията на точка 5;
 в)обяснение на предназначението, използването и функциите на ИСП в специален „раздел за ИСП“ в ръководството за експлоатация към превозното средство.
 6.1.2.
 Разширеният пакет документи съдържа стратегията, заложена в ИСП при проектирането му, и по-специално функционалните му характеристики.
 6.1.3.
 Независимо от разпоредбата на член 13 от настоящия регламент, разширеният пакет документи остава строго поверителен между органа по одобряване на типа и производителя. Той може да бъде съхраняван от органа по одобряване на типа или по преценка на органа по одобряване на типа да остане при производителя. В случай че разширеният комплект документи остане при производителя, органът по одобряване на типа обозначава този комплект и му поставя дата, след като го прегледа и одобри. Той се предоставя за проверка на вниманието на органа по одобряване при извършването на одобряването или по всяко време през срока на валидност на одобряването.
 7.
 Въздействието за намаляване на разхода на гориво на препоръчаните от ИСП точки за смяна на предавките се определя в съответствие с процедурата, определена в точки 7.1.—7.5.
 7.1.
 Определяне на скоростите на движение на превозното средство, при които ИСП препоръчва превключване на по-висока предавка
 Изпитването за определяне на скоростите на движение на превозното средство, при които ИСП препоръчва превключване на по-висока предавка, се провежда при загрял двигател на динамометричен стенд в съответствие с профила на скоростта, описан в точка 8. Следват се препоръките на ИСП за превключване на предавките, като скоростите на движение на превозното средство, при които ИСП препоръчва превключване, се записват. Изпитването се повтаря три пъти.
 VnGSI означава средната скорост, при която ИСП препоръчва покачване на предавката от предавка n (n = 1, 2, ..., #g) на предавка n+1, определена от трите изпитвания, където #g означава броят на предавките за движение напред на превозното средство. За тази цел се вземат предвид само инструкциите за превключване, подадени от ИСП преди достигането на максимална скорост, като всички инструкции, подадени от ИСП при намаляване на скоростта се пренебрегват.
 За целите на следващите изчисления V0GSI е 0 km/h, а V#gGSI е 140 km/h или максималната скорост на превозното средство, като